การกลับมาหลังล้มละลายของ Sophia Amoruso ผู้หญิงเก่ง เจ้าแม่ Girlboss Media
 โซเฟีย อมอรูโซ (Sophia Amoruso) เจ้าของธุรกิจมูลค่าหลายล้านเหรียญสหรัฐตั้งแต่อายุ 23 หย่าตอน 30 ธุรกิจล้มละลายตอน 33 แต่เธอกำลังจะกลับมาทวงตำแหน่ง Girlboss THE STANDARD ขอเปิดเดือนกันยายน เดือนแห่งผู้หญิง ด้วยไอดอลตัวแทนของผู้หญิงในยุคมิลเลนเนียลที่แท้จริงอย่าง โซเฟีย อมอรูโซ เธอเคยติดอันดับรายชื่อผู้หญิงที่รวยที่สุดจาก Forbes และเคยผ่านช่วงเวลาแห่งความล้มเหลว เมื่อแบรนด์เสื้อผ้าของเธอถูกฟ้องล้มละลาย แต่ล่าสุดเราก็ยังเห็นเธอออกมายิ้มรับความผิดพลาด และเปลี่ยนความพ่ายแพ้ให้กลายเป็นโอกาสใหม่ในวงการสื่ออินเทอร์เน็ตที่น่าจับตามอง Photo:pbs.twimg.comWho is she? โซเฟียสร้างชื่อให้กับตัวเองตั้งแต่อายุเพียง 23 ปี ด้วยการขายเสื้อผ้าวินเทจใน eBay โดยใช้ชื่อว่า Nasty Gal Vintage เธอรับหน้าที่ทั้งหาเสื้อผ้าแบรนด์เนมเก่าๆ มาถ่ายรูป สไตลิ่งใหม่ และเอามาขาย โดยสร้างกรุ๊ปไว้พูดคุยกับลูกค้าใน Myspace ที่ยิ่งเพิ่มความนิยมให้กับร้านตัวเองเข้าไปใหญ่Photo: Nasty Gal Vintage ขายดิบขายดีจนเธอตัดสินใจเปิดแบรนด์ของตัวเองอย่างจริงจังในปี 2006 ภายใต้ชื่อ Nasty Gal และกลายเป็นแบรนด์เสื้อผ้าผู้หญิงสไตล์อเมริกันที่สำนักงานอยู่ในแคลิฟอร์เนีย เน้นขายออนไลน์ และยังเด่นเรื่องโซเชียลมีเดีย ในปี 2011 รายรับของ Nasty Gal สูงถึง 24 ล้านเหรียญสหรัฐ (ยอดโตขึ้นถึง 11200% ภายในเวลา 3 ปี) พอถึงปี 2012 ยังได้ ซาราห์ วิลคินสัน (Sarah Wilkinson) หัวหน้าทีมดีไซน์จาก ASOS มาร่วมแบรนด์ Nasty Gal ในตำแหน่ง Vice President of Design ด้วยเหตุนี้แบรนด์ของเธอจึงโตเอาๆ ถึงขั้นติดอันดับหนึ่งของแบรนด์รีเทลที่โตเร็วที่สุด จัดอันดับโดย INC Magazine และด้วยความที่เธอเน้นโซเชียลมีเดียในการประชาสัมพันธ์แบรนด์ตัวเอง The New York Times จึงตั้งฉายาให้เธอว่า a Cinderella of TechPhoto: แน่นอนว่าเมื่อเธอกลายเป็นผู้หญิงที่ประสบความสำเร็จในหน้าที่การงานขนาดนี้ ก็ย่อมมีหนังสือชีวประวัติตามมา #GIRLBOSS ถูกตีพิมพ์ในปี 2014 และกลายเป็นหนังสือที่ ผู้หญิงสวยและเก่ง จะต้องมีติดตัวไว้สักเล่ม นอกจากนี้เธอยังปล่อยหนังสือปกแข็งเล่มที่ 2 ที่ใช้ชื่อว่า Nasty Galaxy ที่รวมข้อคิด สไตล์การทำงาน การสร้างแบรนด์ให้ตัวเอง และส่วนใหญ่คือรูปภาพสวยๆ ในเล่มที่ทำให้น่าสะสม แต่ในช่วงเดินสายโปรโมตหนังสือเล่มใหม่ของเธอ โซเฟียกลับต้องตอบคำถามบีบคั้นหัวใจ หลังจากข่าวการล้มละลายของแบรนด์ Nasty Gal ถึงหูนักข่าวอย่างเป็นทางการ ปลายปี 2016 ทุกสำนักข่าวนำเสนอข่าวในหัวข้อการล้มละลายของธุรกิจ Nasty Gal ด้วยเหตุผลหลายๆ ปัจจัย แต่เธอก็เลือกปาดน้ำตา และออกมาพูดอย่างมั่นใจว่า นี่คือธุรกิจแรกของฉัน และฉันคิดว่าตัวเองมาได้ไกลทีเดียว ซึ่งนั่นก็จริงของเธอPhoto: Whats she doing now? ด้วยความฉลาดของโซเฟียที่พลิกสถานการณ์ฝันร้ายของตัวเองให้กลายเป็นโอกาสใหม่ได้อย่างสวยงาม เธอเรี่ยไรเงินได้จำนวน 1.2 ล้านเหรียญสหรัฐ (ภายใต้การช่วยเหลือของ BAM Ventures Human Ventures และนักลงทุนที่เชื่อในตัวเธอ) และประกาศว่าจะทำบริษัทมีเดียก้าวใหม่ภายใต้ชื่อหนังสือเล่มแรก Girlboss MediaPhoto: ตอนนี้โซเฟียอายุเพียงแค่ 33 ปีเท่านั้น และในเดือนมีนาคมที่ผ่านมา เธอเริ่มอุ่นเครื่องบริษัทใหม่ด้วยการจัด Girlboss Rally รวมทั้งกิจกรรมสานสัมพันธ์ของผู้หญิงสวยและเก่งให้มาเจอกัน และยังมีสปีกเกอร์อย่าง เอมิลี ไวส์ (Emily Weiss) มาร่วมแจมด้วย อธิบายง่ายๆ ก็คือเธอหันมาทำออนไลน์มีเดียอย่างจริงจัง โดยมีเว็บไซต์หลักwww.girlboss.com ที่รวมข่าวสารและบทความสำหรับผู้หญิงโดยเฉพาะ จัดแรลลี 2 ครั้งต่อปี ทำรายการพอดแคสต์ในชื่อ Girlboss Radio และยังจะปล่อยหนังสือเล่มที่ 3 The Girlboss Workbook: An Interactive Journal for Winning at Life ที่จะออกวางจำหน่ายในเดือนตุลาคมนี้ด้วย เราคงต้องติดตามกันต่อไปว่า Girlboss Media จะมีของอะไรมาโชว์สาวๆ อีกบ้างPhoto: Why We Love Her? โซเฟียฉลาดในการเล่นกับประเด็นผู้หญิง ยิ่งในยุคเฟมินิสต์ ยิ่งถูกจังหวะเวลาที่จะหยิบเอาประเด็น หญิงแกร่ง มาใช้ แน่นอนว่าผู้หญิงหลายๆ คนในยุคนี้เริ่มสร้างคาแรกเตอร์ความเป็น working woman มากขึ้น สวยก็ต้องสวย เก่งก็ต้องเก่ง และด้วยความเป็นโซเฟีย เธอจึงเป็น goddess ของสาวๆ ยุคนี้ได้อย่างง่ายดาย ในพอดแคสต์ของเธอยังย้ำอยู่เสมอถึงคำว่า Girlboss Moment หรือแปลเป็นไทยคงจะประมาณว่า ช่วงเวลาที่ฉันรู้สึก Girlboss อาจจะเป็นเรื่องง่ายๆ อย่างได้ขึ้นเงินเดือน กล้าเถียงเจ้านาย หรือแม้กระทั่งไปนอนนวดอโรมาหลังเลิกงาน โดยเธอพยายามให้คนฟังส่ง Girlboss Moment ของตัวเองเข้ามา เพื่อสร้าง cult บางอย่างของการเป็นผู้หญิงเก่ง สวย และสตรอง เพราะแม้เจ้าแม่อย่างเธอที่ผ่านอะไรมามาก (เธอหย่ากับสามีก่อนที่จะแบรนด์จะถูกฟ้องล้มละลายด้วย) ก็สามารถกลับมายืนหยัดภายใต้ความเชื่อของตัวเองได้ นี่สิเกิร์ลบอสตัวจริงGet her look.Photo: 
โซเฟีย อมอรูโซ เคยติดอันดับรายชื่อผู้หญิงที่รวยที่สุดจาก Forbes และเคยผ่านช่วงเวลาแห่งความล้มเหลว เมื่อแบรนด์เสื้อผ้าของเธอถูกฟ้องล้มละลาย ในปี 2011 รายรับของ Nasty Gal สูงถึง 24 ล้านเหรียญสหรัฐ (ยอดโตขึ้นถึง 11200% ภายในเวลา 3 ปี) ปลายปี 2016 ทุกสำนักข่าวนำเสนอข่าวในหัวข้อการล้มละลายของธุรกิจ Nasty Galโซเฟียฉลาดในการเล่นกับประเด็นผู้หญิง ยิ่งในยุคเฟมินิสต์ ยิ่งถูกจังหวะเวลาที่จะหยิบเอาประเด็น หญิงแกร่ง มาใช้ 